《湖堂》
宋代·薛昂

一段风烟不可关，出门满目是湖山。
昔人华厦今何在，此日渔舟任自閒。
风观斩新霄汉上，龙洲依旧水云间。

作者简介：杭州人，字肇明。神宗元丰八年进士。徽宗崇宁间历太学博士、中书舍人、给事中。无学术，士子有用《史记》、《汉书》语，辄黜之。尝请罢史学，哲宗斥为俗佞。政和三年，迁门下侍郎，寻知应天府。始终谄附蔡京，至举家为京讳，有误及辄加笞责，己误及则自批其颊。钦宗靖康初，以金紫光禄大夫致仕。又坐事责徽州居住。